Brojevi (TOB e.p. T.D.)/Popis levita u službi
Popis levita u službi

 34 Mojsije, Aaron i odgovorni zajednice popisat će sinove Kehatove po zadrugama i obiteljima, 
 35 sve one od 30 do 50 godina  koji bijahu dužni obavljati službu svoju radeći u *šatoru susretanja. 
 36 Brojnost njihovih zadruga bijaše 2.750 ljudi. 
 37 Takva bijaše brojnost kehatskih zadruga, svih onih koji radiše u šatoru susretanja - onih koje Mojsije i Aaron popisaše, po zapovijedi koju GOSPOD bijaše dao po posredovanju Mojsijevom. 
 38 Evo brojnosti sinova Geršonovihh  - računajući po zadrugama i obiteljima  
 39 svih onih od 30 do 50 godina  koji su dužni obavljati svoju službu radeći u šatoru susretanja: 
 40 brojnost njihovih zadruga  i njihovih obitelji bijaše  2.630 ljudi. 
 41 Takva bijaše brojnost zadruga sinova Geršonovih  - svih onih koji radiše u šatoru susretanja - po popisu koji učiniše Mojsije i Aaron, na zapovijed GOSPODOVU.
 42 Evo brojnosti zadruga Merarijevih - računajući  po zadrugama i obiteljima 
 43 sve one od 30 do 50 godina  koji su dužni obavljati službu svoju  radeći u šatoru susretanja: 
 44 brojnost njihovih zadruga  bijaše  3.200 ljudi. 
 45 Takva bijaše brojnost zadruga sinova Merarijevih po popisu koji učiniše Mojsije i Aaron na zapovijed koju GOSPOD bijaše dao po posredništvu Mojsijevom.
 46 Evo ukupne brojnosti *levita koje Mojsije, Aaron i odgovorni Izraelovi popisaše - računajući po zadrugama i obiteljima 
 47 svih onih od 30 do 50 godina  koji bijahu dužni izvršavati u šatoru susretanja službu sklapanja i nošenja: 
 48 njihova brojnost bijaše 8.580 ljudi. 
 49 Po zapovijedi GOSPODOVOJ i pod ravnateljstvom Mojsijevim, označi se svakome ono što treba činiti i što treba nositi; svaki imaše dužnost koju GOSPOD bijaše propisao Mojsiju. 

Brojevi (TOB e.p. T.D.)